Lav et referat af nedenstående tekst:

Tekst:
Det var de helt tunge emner som terror og international politik, statsminister Lars Løkke Rasmussen (Venstre) havde på blokken, dahan mandag aften holdt sin grundlovstale på Birkelse Hovedgård. Her var omkring 700 deltagere mødt op for at høre statsministeren, som blandt de ret så alvorlige emner også have fundet plads til at tale om en af de transportmæssige udfordringer, der optager nordjyder - nemlig turen over og under limfjorden. - Der er kort fra grænse til grænse. Det er der, og der bliver i virkeligheden kortere som vi får udbygget vores infrastruktur. En eller anden dag får vi vel også en tredje limfjordsforbindelse, sagde statsministeren og høstede højlydte klapsalver fra de fremmødte. Men inden de nordjyder, der er trætte af at sidde i kø på deres vej gennem limfjordstunnellen eller over limfjordsbroen får armene alt for højt op over hovedet, gør Lars Løkke Rasmussen klart over for TV2 Nords udsendte grundlovsreporter, at han altså ikke har trykket på den knap, der sender milliarder til en ny bro eller tunnel til Nordjylland. - Det var ikke noget løfte. Det var jo en hensigtserklæring, en ambition, som vi har, men som jeg ikke lige kan sætte dato på, siger Lars Løkke Rasmussen.

Referat:
I sin grundlovstale på Birkelse Hovedgård, luftede Lars Løkke Rasmussen sine ambitioner om at få en tredje limfjordsforbindelse.